google/wiki40b huggingface dataset:
Rødknappvikler

Utseende

En liten til middelsstor (vingespenn 12-14 millimeter), noe mørk, spraglete vikler. Forvingen er avrundet og spraglet i brunt, svart, gult og hvitt, midt i vingen er det et diffust, bredt, mørkere tverrbånd. Bakvingen er gråbrun.

Habitat

Denne vikleren lever på rødknapp (Knautia arvensis) og biotopen er blomsterrike tørrenger og bakker. Larven lever i juni i rotstokk og stilk av rødknapp.

Utbredelse

Arten er utbredt i Europa, bortsett fra de vestligste og nordligste delene.

Sjelden i Norge

For å kunne gjennomføre utbyggingen av Kjevik lufthavn er det blitt vurdert å flytte hele lokaliteten til et annet sted. Men å flytte et helt habitat for en art er omtrent umulig og blir omtalt som «meningsløst og utopisk». Det involverer topografi, fuktighet, jordsmonn, eksposisjon i forhold til sola. I tillegg må plantevekst gjenskapes. Alt dette må skje uten at arten dør ut mens det pågår.
I 2010 ble arten vurdert som Kritisk truet (CR) ved revisjonen av den norske rødlisten.
Albert & David Maysles

I arbeid

Alt i oppveksten viste Albert Maysles stor interesse for fotografering, men foto og film ble likevel ikke hans førstevalg. Han tok en Master of Arts degree ved Univeristetet i Boston, hvor han også underviste psykologi i hele tre år før han begynte å lage film.
Etter besøk i Russland for å fotografere et mentalsykehus, utstyrte CBS ham et kamera og sendte ham tilbake for å filme dokumentaren Psychiatry in Russia.
I 1964 følgte brødrene The Beatles på deres første USA-turne, og laget dokumentaren What’s Happening! The Beatles in the USA, som senere skulle gi selve grunnlaget for DVD-en, The Beatles: The First U.S. Visit. Med start i 1974 gar Maysles i over tre decennier dokumentert kunstprosjekter av Christo og Jeanne-Claude. I 2005 ble også Christos Valley Curtain nominert til Academy Award.
Lillebroren David Maysles var den som tok seg av lyden.

Direct cinema-ideologien

I 2005 grunnla Albert Maysles The Maysles Institute, en ikke-kommersiell organisasjon som gir opplæring og læreplasser til vanskeligstilte personer. Albert er blant de høye beskyttere av Shooting People, en union for filmskapere.
Albert Maysles har totalt laget 41 filmer. Blant de mest kjente er Salesman (1968), The Rolling Stones’ Gimme Shelter (1970) og Grey Gardens (1976), som alle følger samme tanke om observatørstatus. Som dokumentar skal en ha arkivarens blikk, og skape «direct cinema». Albert Maysles’ idé er at en som fører av dokumentarkamera er en observatør, ikke regissør og kontroller.
Om sin rolle som suksessfull filmskaper, og hva som har drevet ham, uttalte Albert Maysles til A-magasinets journalist, Line Tiller: «…, det er bare noen måneder siden jeg fant svaret på hva som har motivert meg til å lage filmer i over 50 år: Noen må være oppmerksom. Og jeg har vært den som lytter, den som er tilstede. På den måten blir også publikum opplyst, og med en slik mulighet til å gjøre godt i verden klarer jeg ikke å stoppe.»
Mayslesbrødrene har vært ledende innenfor produksjon av «direct cinema», og av non fictionfilmer siden 1960. Albert Mayles ble av New York times i mai 2002 kåret som dekanen av dokumentarfilm. To av filmene deres, Salesman og Grey Gardens, har blitt innlemmet og bevart i The Library of Congress. Albert Mayles har også mottatt Sundance Film Festival 2001 Cinematography Award for Documentaries for LaLee’s Kin: The Legacy of Cotton, samt The DuPont Columbia Gold Baton Award. I 1999 utropte Eastman Kodak Albert Mayles til en av verdens hundre beste filmfotografer.
White Light/White Heat

White Light/White Heat er rockegruppa Velvet Underground andre album, og det siste med bandmedlemmet John Cale.
Etter det dårlige salget av rockegruppas forrige album, The Velvet Underground and Nico, forverret forholdet seg mellom bandet og manageren Andy Warhol. The Velvet Underground var på turne i store deler av 1967. Mange av deres opptredener inneholdt støyende improvisasjoner som senere ble hovedelementet i albumet White Light/White Heat. 
Bandet bestemte seg for å sparke både manager Andy Warhol og Nico, og satte i gang med å spille inn andrealbumet med en annen produsent. Albumet ble spilt inn på bare to dager, og skilte seg en god del fra forgjengeren. Det havnet for en kort stund på hitlisten Billboard top 20, men bare til en lunken 199.-plass. 
Til tross for dårlige salgstall regnes den forvrengte og røft produserte musikken for å ha hatt en enorm innvirkning på punkrock og eksperimentell rock. Albumet er nummer 292 på Rolling Stone Magazines liste over de 500 beste albumene noensinne og har oppnådd kultstatus.
Barcelonas provinsting

Barcelonas provinsting er et offentlig organ som utøver teknisk, økonomisk og teknologisk støtte til de 311 kommunene i provinsen Barcelona. Det har også ansvaret for enkelte av de offentlige tjenestene i selve byen. Tinget ble oppretta i 1836 som en følge av at Spania ble delt inn i provinser.
Tinget holder til i Rambla de Catalunya 126 i Barcelona, i bygninga Casa Serra, som er tegna av Josep Puig i Cadafalch.
Maling

Maling er en blanding av pigment og bindemiddel, avhengig av bindemiddelet snakker vi om en rekke malingtyper. Malingens farge etter påføring og tørking bestemmes av pigmentet, men for noen pigmenter også hva slags bindemiddel som brukes. Malingens bindemiddel bestemmer også hvor diffusjonsåpen malingen blir, det vil si hvor lett fuktighet slipper ut av materialet.
Maling inneholder et løsemiddel som bestemmer viskositeten og inntrengningsevne. Moderne malinger tilsettes gjerne en rekke stoffer som skal bedre påføringsegenskapene (for eksempel tiksotropi) eller konservere underlaget (for eksempel soppmiddel).

Historikk

I hulemaleriene finnes det spor av maling bestående av sot, fett, blod, leirejord og annet. Det har siden vært en rekke oppskrifter for bestandig maling. I nyere tid har vi fått syntetiske pigmenter som har gjort sjeldne farger billigere.

Salg av maling

Salg av maling for innendørs og utendørs bruk foregår vanligvis hos en spesialisert forhandler. I Norge finnes det en rekke produsenter av maling, den største kalt Jotun. Jotun har i de senere år blitt en internasjonal bedrift, lokalisert i mer enn 90 land. Konsernet og hovedkontor med ny fabrikk i 2012 er i Sandefjord. Det finnes også mindre produsenter som Gjøco, som er den nest største, og Bergen Malingfabrikk. Steen Hansen maling var tidligere en produsent med tilhold i Bergen. Produksjonen ble i 2011 flyttet til Danmark, da den danske produsenten Flugger kjøpe opp virksomheten med utsalg og fabrikk. Det er mest vanlig at produsent kun fungerer som sekundærnæring for å selge til kjede eller uavhengig utsalg. Blant mindre produsenter er derimot salg fra butikk i lokale tilhørende fabrikken vanlig, da bindeleddende mellom sekundær og tertiernæring reduseres. En malermester kan vanligvis hjelpe å velge riktig type maling og tipse om farge.

Farer

Flyktige organiske forbindelser (VOC - Volatile Organic Compunds) i maling blir sett på som skadelig for miljøet og spesielt for personer som arbeider med dem på en jevnlig basis. Eksponering for VOC har vært knyttet til organiske løsemiddel skader, selv om dette forholdet har vært noe kontroversielt.
I USA har miljøbestemmelser, forbrukernes etterspørsel og fremskritt innen teknologi ført til utvikling av lav-VOC og null-VOC malinger og utførelser. Disse nye malingene er allment tilgjengelig og møter eller overgår gamle høy-VOC produkter i ytelse og kostnadseffektivitet samtidig som de har betydelig mindre innvirkning på mennesker og miljørettet helsevern. I databladet til produkter får man informasjon om blant annet nødvendige vernetiltak og luftingsbehov. Ved fysisk uvel som vondt i hodet, kvalme etc. skal man umiddelbart avbryte arbeidet og trekke ut i friskluft. For sensitive personer kan selv produkter som er klassifisert som relativt "ufarlig" føre til helseskader. Verneutstyr for ulike malinger kan inbefatte blant annet hel og halvmaske med korrekt gassfilter, ulike friskluftsmasker, ugjennomtrengbare hansker, og ulike tette drakter foruten vanlig arbeidstøy.
Ĉ

Ĉ (C med cirkumfleks) er den fjerde bokstaven i esperantos alfabet, og den har verdien /tʃ/. I så måte er den identisk med den slovenske bokstaven č som representerer den samme lyden. Esperantos C uttales som /ts/, forholdet mellom ĉ (/tʃ/) og c (/ts/) tilsvarer derfor forholdet mellom ŝ (/ʃ/) og s (/s/).
Guds kjærlighet

Guds kjærlighet er et musikkalbum med Rune Larsen, utgitt i 1981.
Vannpolo under Middelhavslekene 1963

Vannpolo under Middelhavslekene 1963. Vannpolo var en av flere sporter under de fjerde Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som vannpolo var med på programmet under Middelhavslekene. Det var kun herrelag som deltok i vannpoloturneringen.
NM i svømming langbane 2003

NM i svømming langbane 2003 ble arrangert på Hamar 10.-13. juli 2003.
Rally Storbritannia

Rally Storbritannia er Storbritannias største rallykonkurranse og går inn i Rally-VM. Siden  det første rallyet 1932 fram til 1997 kaltes løpet for RAC-rallyet.
Den første tiden ble rallyet arrangert av Royal Automobile Club med Rally Monte-Carlo som forbilde. Konkurransene begynte fra flere forskjellige plasser i Storbritannia med et felles mål på engelske sydkysten .
Erik Carlsson («Carlsen på taket») vant konkurransen tre år på rad i begynnelsen av 1960-tallet. Deretter har rallyet blitt dominert av nordiske førere, med unntak av 1990-tallet da Colin McRae og Richard Burns som var mest framgangsrike
På 2000-tallet har rallyet hovedsakelig blitt kjørt i Wales med målgang i Cardiff.
Enicodini

Utseende

Middelsstore, mer eller mindre brunlige trebukker. Antennene er omtrent så lange som kroppen, pronotum uten pigger på sidene. På beina er lårene noe fortykkede. Noen av slektene (blant andre Enicodes) utmerker seg ved at dekkvingene er trukket ut til sprikende spisser bak.

Utbredelse

Gruppen er hjemmehørende på Ny-Caledonia, men enkelte arter er innført til Australia.
Den bayerske rådsrepublikken

Den bayerske rådsrepublikken (Bayerische Räterepublik), også kjent som Münchens rådsrepublikk (Münchner Räterepublik) var en revolusjonært regime i deler av den tyske staten Bayern. Republikken ble utropt 7. april og slått ned i blodige gatekamper 3. mai 1919. Den klarte aldri å oppnå noen reell makt utenfor Münchens grenser.

Bakgrunn

Etter at monarkiet i Bayern falt 7. november 1918, erklærte den tysk-jødiske sosialisten Kurt Eisner Bayern som «sosialistrepublikk» og utropte seg til ministerpresident. Det ble opprettet en rød armé. Eisner distanserte seg fra bolsjevikene i Russland, og erklærte at hans regjering ville anerkjenne eiendomsretten. I noen få dager var den kjente økonomen Lujo Brentano «folkekommissær for handel».
Eisner ble drept 21. februar 1919 av skudd fra den høyreorienterte jusstudenten og løytnanten grev Anton av Arco Kurt Eisner. Drapet førte til uro og lovløshet i Bayern. Nyheten om en sovjetrevolusjon i Ungarn, oppmuntret kommunister og anarkister til å gripe makten.

Sosialdemokratisk ledelse

Den bayerske rådsrepublikken ble utropt 7. april 1919. I begynnelsen ble den styrt av uavhengige sosialister som Ernst Toller og Gustav Landauer, og anarkister som Erich Mühsam. Imidlertid var forfatteren Toller ingen dyktig politiker, og hans regjering gjorde lite for å gjenopprette ro og orden i München.
Valget av regjeringsmedlemmer var delvis uheldig. Viseutenriksministeren, som flere ganger hadde vært til psykiatrisk behandling, erklærte krig mot Sveits fordi landet nektet å gi 60 lokomotiver til Den bayerske rådsrepublikken.

Kommunistregime

Regimet kollapset derfor i løpet av syv dager, og ble erstattet av kommunister ledet av Eugen Leviné.
Levine begynte med kommunistreformer, som ekspropriering av boliger, fabrikker og annen eiendom. Lovløshet og tyveri herjet staten. Han planla å avskaffe papirpenger og reformere utdannelsessystemet, men fikk ikke tid til å sette dette i verk.
Han avviste å samarbeide med hæren i byen, og organiserte isteden sin egen hær, den røde armé, ledet av Rudolf Egelhofer. For å beskytte revolusjonen meldte tusener av arbeidsledige arbeidere seg, og hæren hadde raskt 20 000 medlemmer. Rødegardistene begynte å arrestere kjente kontrarevolusjonære, og den 29. april 1919 ble 8 menn myrdet, anklaget for å være høyresidens spioner. De var medlemmer av det høyreradikale Thule-Gesellschaft.

Nederlaget

Allerede 3. mai 1919 ble Bayern overtatt av frikorpsene (30 000 mann) og en styrke som kalte seg kapitalismens hvitegardister (9 000 mann). Under innmarsje til München drepte frikorpsene 335 sivile, feilaktig tatt for å være kommunister. Tilsammen krevde kampene 3. mai 1919 ca. 600 menneskeliv. Eugen Levine ble arrestert 15. mai og henrettet 6. juni 1919.
Den bayerske republikkens reelle makt nådde knapt nok ut over Münchens grenser.

Jødehat

I tillegg til Eisner, Toller og Erich Mühsam var også andre forkjempere for republikken, av jødisk herkomst. Da revolusjonen var slått ned, ble det malt et skrekkbilde av de jødiske bolsjevikene Dette medførte en langt sterkere bølge av antisemittisme i München, enn i andre storbyer i Tyskland.
Jesu hellige ansikt

Jesu hellige ansikt er en benevnelse for noen avbildninger av Jesus Kristus som noen katolikker tror har blitt til på en mirakuløs måte. Et eksempel på dette er avbildningen på Likkledet i Torino og dette blir forbundet med en spesiell medaljong som enkelte katolikker bærer og er også en av de katolske symboler på hengivelse overfor Kristus.
En rekke såkalte acheiropoieton (gresk: «ikke skapt av menneskehånd») gjenstander med tilknytning til Jesus har dukket opp gjennom århundrene, også framstillinger av Jesu ansikt. Fremstillinger av Jesu ansikt er blitt godkjente som hellige gjenstander av pavene Leo XIII i 1895 og Pius XII i 1958.
I romersk-katolsk tradisjon har Jesu hellige ansikt blitt brukt i forbindelse med bønn.

Legenden om St. Veronika og svetteduken

Den hellige Veronika er i legenden satt i forbindelse med videreformidlingen av det sanne Kristusbildet. Hun skal ifølge Acta Sanctorum ha vært en vanlig kvinne som var møtt opp i menneskemengden langs Via Dolorosa for å se de dødsdømte slepe seg frem med korsene som de skulle nagles til på retterstedet. Hun fikk da se hvordan Jesus slet seg frem med det tunge korset sitt, og rakte ham et linklede for at han kunne tørke av seg svetten. Jesus tok imot tørklet, strøk seg over ansiktet med det og rakte det tilbake til henne. Da sto det et tydelig avtrykk av ansiktstrekkene igjen på svetteduken.
Legenden har ingen grunnlag i Bibelen, men en klut som en mente var St. Veronikas slør er (trolig siden det 700-tallet) blitt bevart blant relikviene i Peterskirken i Roma.
Grensetjenesten

Grensetjenesten er en internasjonal organisasjon opprettet i 1997 av norske og svenske myndigheter med støtte fra Den europeiske union.
Organisasjonen var opprinnelig et samarbeid mellom den norske Arbeidsmarkedsetaten og den svenske Arbetsförmedlingen med en informasjonstjeneste for pendlere og andre som reiser mellom Norge og Sverige, men ble fra 2002 videreutviklet med flere aktører og ansatte.
Grensetjenestens hovedoppgave er å ta imot og behandle spørsmål fra personer og selskaper med grenseoverskridende virksomhet. Organisasjonen har kontor på Morokulien.
Lampemagasinet

LampeMagasinet AS ble etablert i 1967 under navnet Skjermer og Utstyr AS av F.Eng. Virksomheten drev dengang med import og fabrikasjon av lamper og skjermer. Per mai 2009 består kjeden av 14 butikker i sør- og østlandsområdet. Lampemagasinet AS åpnet sin første butikk på Abildsø i Oslo i 1986 med å utvide sortimentet innen belysning, lyskilder, varmeovner og takvifter.
Osterhaus' gate (Oslo)

Bygninger

Av markante bygninger er Pinsemenigheten Bærøas hus i Osterhaus' gate 1. Lærernes Hus, Utdanningsforbundets konferansesenter står i 4a. I nummer 7 var Skandinavias første damphattefabrikk, eid av hattemaker Hans H. Holm. Dirigent og komponist Johan Gottfried Conradi bodde i nummer 11 på 1880-tallet. I nr 22 var Christiania Borgerskole, så Framhaldsskolen for jenter, siden Elvebakken videregående skole, før Oslo Voksenopplæring Rosenhof etablerte en avdeling i bygget. I nr 27 var Solidaritetshuset, tilholdssted for blant annet Rødt.
Hedmarktoppen

Hedmarktoppen er et område i Hamar kommune. Området eies og drives av Pinsebevegelsen i Norge. 
På Hedmarktoppen ligger Hedmarktoppen folkehøyskole med internater og undervisningsbygg. Fra juni til august drives det sommerhotell og campingplass her. Hedmarkhallen benyttes hele året både til idrett og andre arrangementer. Mjøsradioen sendte som Norges første nærradio fra egen mast på Hedmarktoppen.

Beliggenhet

Hedmarktoppen ligger 3 km nordvest for Hamar sentrum, like ved Furuberget. Fra området er det utsikt over Hamar by og Mjøsa.
Barrow Raiders

Barrow Raiders er et britisk rugbylag fra Barrow-in-Furness i Cumbria i England.
Klubben ble dannet i 1875. Hjemmebanen heter Craven Park og ble bygget i 1931. Lagets farger er blått og hvitt. De spiller i 2007-sesongen i 2. divisjon av Rugby League.
Folkerepublikken Kinas forsvarsministerium

Folkerepublikken Kinas forsvarsministerium (forenklet kinesisk: 中华人民共和国国防部; tradisjonell kinesisk: 中華人民共和國國防部; pinyin: Zhōnghuá Rénmín Gònghéguó Guófángbù, eller kort – 国防部 / 國防部 / Guófángbù) er et ministerium som lyder under statsrådet og styres av forsvarsministeren. Den første nasjonale folkekongress grunnla ministeriet i 1954 i samsvar med landets nye konstitusjon. Ministeriet har ikke kommandomyndighet over Folkets frigjøringshær og forsvarsministerens fremste oppgave er å representere landets væpnede styrker i kontakt med andre lands forsvarsmakter. Ministeriet har avdelinger for verving, organisasjon, materiell, utdannelse og forsvarsforskning, men disse funksjoner utøves i praksis av partiorganet Den sentrale militærkommisjon, som også mar befalingsmakten over landets væpnede styreker.
Mandelsyre

Mandelsyre er en alfa hydroksysyre med kjemisk sammensetning C₆H₅CH(OH)CO₂H.
Mandelsyre er antibakterielt og benyttes derfor ofte i hudprodukter. Gjerne for behandling av Acne.
Danmarks historie (1848–1901)

Treårskrigen og Junigrunnloven

De nasjonale og liberale strømningene vokste seg kraftige i Danmark. Borgerskapet ble stadig mer tallrikt og det forlangte del i regjeringsmakten. Under inntrykk og beundring av revolusjonene rundt om i Europa i 1848 ga Frederik VII etter og iverksatte arbeidet med en ny grunnlov. Danmarks grunnlov ble underskrevet av kongen og trådte i kraft den 5. juni 1849. Eneveldet ble avløst av et konstitusjonelt monarki med maktdeling. Den lovgivende makt lå hos en riksdag med to kamre: Folketinget, som de fleste menn over 30 år hadde stemmerett til og Landstinget, som ble valgt indirekte av de folketingsvelgerne som var over (40 år), som betalte skatt eller hadde formue. Den utøvende makt lå hos kongen og regjeringen i fellesskap. Den dømmende makts uavhengighet ble garantert ved at dommene ble sikret mot avskjed.
Riket besto av fem deler: Kongeriket Danmark, hertugdømmene Slesvig (et dansk len), Holsten og Lauenborg (tyske len) samt de nordatlantiske øyer. I løpet av det 18. og især i det 19. århundrede vente alle seg til å betrakte kongeriket og hertugdømmerne som ét land (helstaten), mens de nordatlantiske besittelser ble betraktet som kolonier. Det tyske flertallet i hertugdømmene var misfornøyd med helstaten, og den tysksinnede nasjonalliberale strømning krevdde uavhengighet fra Danmark og Slesvigs innmelding i det tyske forbund. I Slesvig eller Sønderjylland bodde både dansk- og tysksindene. De tysksinnede henviste til Ribebrevet fra 1460, hvor det står at de to hertugdømmene skulle forbli udelt (dat se blieven tosamende up ewich ungedeelt). De dansksinnede henviste til Slesvigs lensforbindelse med Danmark og til Ejdergrensen, som hadde vært grense mellom danskene og tyskerne siden 811. Tyske og danske nasjonalliberale sto uforsonlige over for hverandre. Det utløste treårskrigen, som endte med status quo, etter at Storbritannia hadde meglet.
Oskar Raaum

Noen kjente elever

Unni Rugtvedt, Else Dehli, Bjørn Lie-Hansen, Rolf Nykmark, Ragnhild Groven, Kristin Magret Brækken, Svein Bjørkøy, Anders Vangen, Rita Heigre, Solfrid Heier, Elisabeth Tandberg, Kristine Kloster m.fl.
Otto zu Stolberg-Wernigerode

Bakgrunn

Grev Otto zu Stolberg-Wernigerode ble født 30. oktober 1837 som sønn av arvegreven Hermann og grevinne Emma zu Erbach-Fürstenau på et slott i hessiske Gedern. Hans far døde, kun 39 år gammel, kort før hans fireårsdag. Han gikk på gymnasiet i Duisburg, studerte jus og forvaltningsvitenskap ved universitetene i Göttingen og Heidelberg og tjenestegjorde fra 1859 til 1861 som offiser i kavaleriet i den prøyssiske armé. To år senere giftet han seg med den 26-årige prinsesse Anna Reuss, som skjenket ham fire sønner og to døtre.

Politisk karriere

Hans politiske karrière lot ikke vente lenge på seg. Fra 1867 til 1873 ledet han med stor suksess Hannover som provinsens overpresident, en stilling han fikk på forslag fra Bismarck. Han lyktes i å integrere den nylig ervervede provinsen i den prøyssiske stat. I 1867 fikk han et sete i den nordtyske forbundsdagen, og ble fire år senere som medlem av det konservative partiet innvalgt i den tyske Riksdagen (frem til 1878) og 1872 også president for Overhuset i den prøyssiske landdagen (til 1877). 
I mars 1876 ble han takket være Bismarcks innflytelse Det tyske rikes ambassadør i Wien. 
1. juni 1878 ble han utnevnt til tysk visekansler og visepresident for det prøyssiske statsministerium. Dermed var Stolberg-Wernigerode både i Preussen og Tyskland nr. 2 etter Bismarck. Sin egnethet for denne posisjonen beviste han ved å klare å overbevise keiser Wilhelm I, som opprinnelig var en motstander av planen, til å inngå forbund med Østerrike. 
I april 1880 la han frem Samoaforslaget i Riksdagen på vegne av Bismarck, som var forhindret av sykdom. Forslaget ble imidlertid nedstemt med 128 til 112 stemmer, noe som betød av tysk kolonipolitikk fikk et tilbakeslag. På grunn av meningsforskjeller med «Jernkansleren» la grev Stolberg-Wernigerode ned sitt embede som visekansler den 20. juni 1881.
Den keisertro prøysseren ble 1884 utnevnt til overkammerherre (til 1894) og 1885 også stedfortredende minister for kongehuset (til 1888). I 1890 ble han av keiser Wilhelm II opphøyet i fyrstestanden. Han døde 59 år gammel i Wernigerode.
Den høye anseelse han nøt i sin livsstid viser seg blant annet i det store antall æresposisjoner han hadde utenfor politikken: Kansler av Johannitterordenen (1872–1876) og den Sorte Ørns Orden, formann for den ekstraordinære generalsynoden (1875), sentralkomitéen av tyske foreninger og det prøyssiske foreningen Røde Kors.
Administrative inndelinger i Finnmark

Administrative inndelinger i Finnmark omfatter regionråd, næringsregioner, prostier, tingretter, politidistrikter, helsedistrikter og veidistrikter:
Kirkeskytingen i Sutherland Springs

Reaksjoner

USAs president Donald J. Trump ba på Twitter Gud være med menneskene i Sutherland Springs. Han var i Japan da angrepet skjedde. Visepresident Mike Pence skrev på Twitter at han sendte sine tanker til ofrene og deres familier.
Guvernøren i Texas, Greg Abbott, skrev på sin Twitter-konto at «våre bønner går til alle dem som er rammet av denne onde handlingen».